**Proces - verbal**

**al ședinței extraordinare a Consiliului Județean Vrancea**

**din data de 4 octombrie 2022**

In data de 4 octombrie 2022, la sediul Consiliului Județean Vrancea din Focșani,

b-dul Dimitrie Cantemir nr. 1, a avut loc ședința extraordinara a Consiliului Județean Vrancea. Lucrările ședinței au fost conduse de președintele Consiliului Județean Vrancea, domnul Cătălin Toma.

Președintele Consiliului Județean Vrancea a deschis ședința extraordinară, convocata prin Dispoziția nr. 333 din 29 septembrie 2022, cu îndeplinirea procedurilor legale în materie.

Locul ședinței a fost sediul consiliului județean, cu prezenta fizica a aleșilor județeni, caracterul public al acesteia fiind asigurat prin publicarea pe site a minutei, imediat după ședința si prin transmiterea dezbaterilor online.

Cvorumul necesar pentru ca ședința sa fie legal constituita a fost întrunit, prezenți fiind 25 de aleși județeni din care - 24 de consilieri județeni din 31 de consilieri județeni în funcție, plus președintele consiliului județean. Absenți motivat au fost doamna Tarlungeanu Adelina Petronela si domnii Ghetu Cătălin, Stroie Gheorghe si Lazar Dorel, domnii consilieri Caraba Ionel, Onia Cristian si Toader Constantin fiind absenți nemotivat.

**Președintele Consiliului Județean Vrancea, domnul Cătălin Toma**, a precizat ca sunt îndeplinite toate procedurile impuse de Codul Administrativ, proiectele înscrise pe ordinea de zi fiind însoțite de rapoartele compartimentelor de specialitate si de avizele comisiilor de specialitate, care au fost transmise prin posta electronica fiecărui consilier județean.

Apoi, in conformitate cu prevederile legale, președintele consiliului județean a dat cuvântul secretarului general al județului pentru a supune spre aprobare procesul-verbal al ședinței ordinare din data de 20 septembrie 2022.

**Fiind supus votului plenului consiliului județean, procesul -verbal a fost aprobat in unanimitate, fără observații.**

**Președintele Consiliului Județean Vrancea, domnul Cătălin Toma,** a precizat ca, întrucât în data de 10 octombrie 2022 se lansează sesiunea de depunere a propunerilor de finanțare în cadrul Operațiunii B.1.: Renovarea integrată (consolidare seismică și renovare energetică moderată) a clădirilor publice, apel PNRR/2022/C5/2/B.1/1, criteriul de selecție a acestora fiind competitiv, este necesar ca autoritatea deliberativă să se pronunțe de urgență cu privire la oportunitatea accesării sursei de finanțare. Totodată, si celelalte proiecte înscrise pe ordinea de zi au justificata urgenta in cuprinsul referatelor de necesitate care le însoțesc.

**S-a trecut la prezentarea proiectelor de hotărâri înscrise pe ordinea de zi a ședinței:**

1. „ Aprobarea depunerii proiectului „Consolidare și restaurare Sala de lectură a Bibliotecii Județene Vrancea situata în județul Vrancea municipiul Focșani, strada Maior Gheorghe Sava nr. 4B”, în cadrul Planului Național de Redresare și Reziliență (P.N.R.R.) Componenta C5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.1: Renovarea integrată (consolidare seismică și renovare energetică moderată) a clădirilor publice, apel PNRR/2022/C5/2/B.1/1”

2. „ Actualizarea indicatorilor tehnico-economici potrivit Devizului General și a valorii obiectivului de investiții „CONSOLIDARE, RESTAURAREA SI PUNERE IN VALOARE - MUZEUL VRANCEI" - CLADIREA "TRIBUNALUL JUDETEAN cod LMI VN-II-m-A-06417" Str. Cuza Vodă nr. 8 Focșani”

3. „ Actualizarea Devizului general pentru obiectivul de investiții “ Modernizare DJ 205 E Vidra- Vizantea Livezi - Câmpuri”

Președintele Consiliului Județean a precizat ca, după convocarea consiliului județean in ședința extraordinara, a fost definitivat si proiectul de hotărâre privind „Aprobarea rectificării bugetului propriu al Județului Vrancea pentru finanțarea Unității Administrativ Teritoriale Județul Vrancea, pe anul 2022”, care a parcurs, de asemenea, etapele impuse de Codul Administrativ. Astfel, a fost propusa suplimentarea ordinii de zi cu acest proiect.

**Atât suplimentarea ordinii de zi, cat si ordinea de zi a ședinței au fost aprobate cu unanimitate de voturi.** (23 de voturi « pentru », domnul Epure Ion si doamna Marchitan Gabriela Daniela nefiind încă prezenți in sala).

Președintele Consiliului Județean a mai reamintit consilierilor județeni ca au obligația sa nu participe la adoptarea proiectelor de hotărâri in care ar putea fi in conflict de interese.

Ulterior, s-a trecut la dezbaterea proiectelor de hotărâri.

**La punctul 1** proiectul privind „ Aprobarea depunerii proiectului „Consolidare și restaurare Sala de lectură a Bibliotecii Județene Vrancea situata în județul Vrancea municipiul Focșani, strada Maior Gheorghe Sava nr. 4B”, în cadrul Planului Național de Redresare și Reziliență (P.N.R.R.) Componenta C5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.1: Renovarea integrată (consolidare seismică și renovare energetică moderată) a clădirilor publice, apel PNRR/2022/C5/2/B.1/1”

**Domnul consilier județean Marin Vasile** a propus ca, in viitor, sa se găsească soluții pentru un spațiu mai mare aferent Salii de lectura a Bibliotecii Județene Vrancea.

**Fiind supus votului, proiectul de hotărâre a fost adoptat in unanimitate. (25 voturi ”*pentru*”)**

**La punctul 2** proiectul privind „ Actualizarea indicatorilor tehnico-economici potrivit Devizului General și a valorii obiectivului de investiții „CONSOLIDARE, RESTAURAREA SI PUNERE IN VALOARE - MUZEUL VRANCEI" - CLADIREA "TRIBUNALUL JUDETEAN cod LMI VN-II-m-A-06417" Str. Cuza Vodă nr. 8 Focșani”.

**Fiind supus votului, proiectul de hotărâre a fost adoptat in unanimitate.** (25 voturi ”pentru”)

**La punctul 3** proiectul privind „ Actualizarea Devizului general pentru obiectivul de investiții “ Modernizare DJ 205 E Vidra- Vizantea Livezi - Câmpuri”.

**Domnul consilier județean Micu Ioan** a precizat ca este nevoie ca, pe drumul menționat anterior, sa fie fixate câteva limitatoare de viteza in dreptul instituțiilor de învățământ pentru a fi protejați copiii.

**Fiind supus votului, proiectul de hotărâre a fost adoptat in unanimitate.** (25 voturi ”pentru”)

**La punctul 4** proiectul privind „Aprobarea rectificării bugetului propriu al Județului Vrancea pentru finanțarea Unității Administrativ Teritoriale Județul Vrancea, pe anul 2022”.

**Președintele Consiliului Județean Vrancea, domnul Cătălin Toma,** a precizat ca, principala urgenta in acest proiect consta in alocarea sumei de 1 milion de lei Spitalului Județean Focșani.

**Managerul Spitalului Județean “ Sf. Pantelimon” Focșani, domnul Mandrila Constantin,** a precizat ca acești bani sunt necesari pentru achitarea facturilor la utilități.

**Domnul consilier județean Cristian Dănuț** a adus in discuție anumite probleme care ar exista la Bazinul de înot din Focșani referitoare la calitatea apei.

**Vicepreședintele Consiliului Județean Vrancea, domnul Marian Oprișan,** a precizat ca si-ar dori ca echipa manageriala de la Bazinul de înot sa facă mai multe eforturi in vederea atragerii copiilor din județ la bazin.

**Fiind supus votului, proiectul de hotărâre a fost adoptat in unanimitate. (25 voturi ”pentru”)**

**Secretarul general al județului Vrancea, doamna Raluca Dan**, a precizat ca a fost nevoie sa fie întocmita o erata la Hotărârea Consiliului Județean Vrancea nr.215/20.09.2022 privind ”Aprobarea trecerii din domeniul public al județului Vrancea în domeniul public al Municipiului Focșani a unor terenuri în suprafață totală de 15.000 mp”. Întrucât, in urma depunerii documentațiilor cadastrale au fost constatate câteva inadvertente in cuprinsul elementelor de identificare ale terenurilor, acestea au fost corectate prin prezenta erata. A mai menționat ca erata este postata pe site-ul consiliului județean in dreptul Hotărârii nr.215/2022 si ca va fi transmisa si Primăriei Municipiului Focșani pentru ca aceste modificări sa fie avute in vedere la momentul inventarierii terenurilor respective.

Epuizând-se punctele înscrise pe ordinea de zi, președintele consiliului județean a declarat închise lucrările ședinței extraordinare a Consiliului Județean Vrancea din 4 octombrie 2022.

**Președintele**

**Consiliului Județean Vrancea**

**Cătălin TOMA**

 **Secretar general al județului**

 **Raluca Dan**